**Media Release For Immediate Release**

**ทั่วโลกพร้อมใจตอบรับกิจกรรมปิดไฟให้โลกพัก (Earth Hour) อย่างยิ่งใหญ่**

กิจกรรมปิดไฟให้โลกพัก ในปี 2557 ทำลายสถิติการเข้าร่วมกิจกรรมทั่วทั้งโลก แสดงให้เห็นว่าชั่วโมงแห่งสัญลักษณ์นี้ ยังคงได้รับพลังและแรงสนับสนุนในปีที่ 8

กิจกรรม“ปิดไฟให้โลกพัก” ครั้งล่าสุดที่ผ่านมาได้รับความสนใจจากทุกมุมโลก โดยมีมากกว่า 162 ประเทศยืนยันการเข้าร่วมกิจกรรม และมากกว่า 7,000 เมืองที่ลงชื่อเข้าร่วมกิจกรรม

นายแอนดี้ ริดลี่ย์ ประธานกรรมการบริหารและผู้ร่วมก่อตั้งกิจกรรมปิดไฟให้โลกพัก กล่าวว่า “มันเป็นเรื่องพิเศษเสมอเวลาที่เห็นเมืองและแลนด์มาร์กสำคัญของประเทศต่างๆมีส่วนร่วมในกิจกรรมปิดไฟให้โลกพัก แต่ในปี 2557 นี้ มันมีหลายเรื่องราวและกิจกรรมที่เกิดขึ้นมากไปกว่าแค่เพียงหนึ่งชั่วโมงที่แสดงให้เห็นว่ากิจกรรมนี้ค่อยๆพัฒนากลายเป็นความเคลื่อนไหวที่ขับเคลื่อนโดยพลังของมวลชน”

ดร.มาร์โค แลมเบอร์ตินี่ ผู้อำนวยการองค์กร WWF กล่าวว่า “การร่วมเป็นสักขีพยานในกิจกรรมปิดไฟให้โลกพักที่ประเทศสิงคโปร์ ซึ่งเป็นเสมือนบ้านของกิจกรรมนี้ที่ WWF จัดขึ้น สร้างความประทับให้ผมอย่างมาก” เขากล่าวอีกว่า “การเห็นผู้คนรวมตัวกันเพื่อจุดประสงค์เดียวในการที่จะทำให้วิถีการดำเนินชีวิตของพวกเราส่งผลกระทบต่อโลกน้อยลง สร้างแรงบันดาลใจให้ผมมหาศาล และกิจกรรมนี้บอกให้ผู้คนทั่วโลกได้รับรู้ว่าพวกเราแต่ละคนมีพลังที่จะสร้างการเปลี่ยนแปลง”

กิจกรรมปิดไฟให้โลกพัก เข้าถึงผู้คนได้มากขึ้นเพราะโลกเรามีการเชื่อมต่อกันมากขึ้น ในขณะที่กิจกรรมนี้มักเป็นที่นิยมในสื่อออนไลน์ ปีนี้จึงจะเห็นการเปิดตัวของ Earth Hour Blue ซึ่งเป็นการระดมทุนรูปแบบใหม่ที่เปิดโอกาสให้ประชาชนได้เป็นกระบอกเสียง หรือใช้เงินของพวกเขาเพื่อสนับสนุนโครงการที่พวกเขาเลือกจากทั่วโลก

ผู้เข้าร่วมกิจกรรม Earth Hour Blue ได้ทำสัญญาสนับสนุนโครงการต่างๆของ WWF ในประเทศต่อไปนี้ ได้แก่ ออสเตรเลีย อินโดนีเซีย สิงคโปร์ จีน เนปาล อินเดีย รัสเซีย อูกันดา แอฟริกาใต้ มาดากัสกา แคนาดา และโคลัมเบีย ซึ่งรูปแบบการระดมทุนแบบนี้ประสบความสำเร็จก่อนที่กิจกรรม Earth Hour หรือกิจกรรมปิดไฟให้โลกพักจะเริ่มขึ้นเสียอีก กระทั่งประเทศสิงคโปร์สามารถรวบรวมเงินได้เพียงพอที่จะเริ่มความพยายามในการต่อสู้กับอาชญากรรมสัตว์ป่าในเอเชียตะวันออกเฉียงใต้

ประมวลเหตุการณ์ที่น่าสนใจมากมายเกิดขึ้นทั่วโลกจากกิจกรรมปิดใฟให้โลกพัก:

* การเฉลิมฉลองเกิดขึ้นทั่วทุกเกาะของประเทศนิวซีแลนด์
* ในประเทศฟิจิ รายละเอียดของกิจกรรมถูกยกขึ้นมาพูดถึงในมื้ออาหารค่ำของการระดมทุน ที่จัดโดยประธานาธิบดี Ratu Epeli Nailatikau
* ในประเทศออสเตรเลีย จุดสนใจอยู่ที่ความท้าทายกับการอนุรักษ์แนวปะการังเกรตแบร์ริเออรีฟ เพราะว่ากิจกรรมปิดไฟให้โลกพักคือโอกาสที่จะสร้างกิจกรรมใหม่ นั่นคือ “แนวประการังไร้แสงไฟ”
* ในประเทศไทย กรุงเทพมหานครร่วมเป็นเจ้าภาพจัดงานปิดไฟในบริเวณห้างสรรพสินค้าเซนทรัล แกรนด์ พระรามเก้า และฟอร์จูนทาวเวอร์ นอกจากนี้ยังได้รับความร่วมมือจาก 7 จังหวัดใหญ่อย่าง ภูเก็ต ขอนแก่น อุดรธานี เชียงใหม่ นครศรีธรรมราช และปทุมธานี
* ในประเทศสิงคโปร์ ซึ่งเป็นสำนักงานใหญ่และเสมือนบ้านของกิจกรมปิดไฟให้โลกพัก ทั้งสไปเดอร์แมนและนักแสดงจาก “The Amazing Spider-Man2” อย่าง แอนดรูว์ การ์ฟิลด์, เอ็มม่า สโตน และ เจมี่ ฟอกส์ ร่วมกิจกรรมกับผู้คนเพื่อย้ำเตือนให้พวกเราได้รู้ว่า พวกเรามีพลังที่จะสร้างการเปลี่ยนแปลง
* ในประเทศจีน ความสนใจมุ่งไปที่ความต้องการที่จะมี “ท้องฟ้าใสสีคราม” และความสำคัญของการลดมลภาวะทางอากาศและควันพิษ
* ขณะที่กิจกรรม “ปิดไฟให้โลกพัก” ขยายไปทั่วโลก มีการปิดไฟในสถานที่ที่เป็นสัญลักษณ์ เช่น วัดบาไฮโลตัส ในกรุงนิวเดลีและทางเข้าออกของอินเดียในเมืองมุมไบ กิจกรรมที่จัดขึ้นในประเทศอินเดียเข้ามามีความสำคัญเป็นพิเศษในการที่พวกเขาเป็นจุดเริ่มต้นของโครงการให้ความรู้เด็กๆ เกี่ยวกับคุณค่าของพลังงานที่มีประสิทธิภาพ ในขณะเดียวกัน ก็มีการลดรอยเท้าคาร์บอนของโรงเรียน 15,000 แห่งทั่วประเทศ;
* จากกิจกรรมนี้ การที่ตึกที่สูงที่สุดในโลกอย่างตึกเบิร์จคาลิฟา และแกรนด์มัสยิดชีคชาเญดมืดลง ทำให้ผู้คนทั่วสหรัฐอาหรับเอมิเรตส์ ให้ความสำคัญของการเปลี่ยนไปใช้ไฟฟ้าอย่างมีประสิทธิภาพ
* กิจกรรมที่จัดที่สะพานคาจูในเมืองอิสฟาฮัน ประเทศอิหร่านช่วยนำความสนใจสู่ปัญหาที่เกิดขึ้นกับแม่น้ำประวัติศาสตร์สายัญเดห์
* คณะบริหารงานของประธานาธิบดีรัสเซียให้ไฟเขียวสำหรับพระราชวังเครมลินและจัตุรัสแดงที่จะปิดไฟ นักบินอวกาศรัสเซียมิคาอิล ไทอูรินบันทึกข้อความจากสถานีอวกาศนานาชาติเตือนโลกว่าในขณะที่โลกดูน่าอัศจรรย์และสวยงามเมื่อมองจากนอกโลก แต่โลกของเราก็ยังดูเปราะบางด้วยเช่นกัน
* มหาพีระมิดแห่งกิซ่าและสถานที่สำคัญอื่น ๆ ในอียิปต์ ก็เข้าร่วมด้วย
* ภูเขาเทเบิ้ลในเมืองเคปทาวน์ ประเทศแอฟริกาใต้ประกาศว่าจะปิดไฟและอยู่ในความมืดเป็นเวลาหนึ่งชั่วโมงในช่วงเวลาดังกล่าว สัปดาห์ก่อนหน้านี้เมืองเคปทาวน์ได้รับการเกียรติให้เป็นเมืองหลวงสากลของกิจกรรมปิดไฟให้โลกพักของ WWF ในปี 2014 จากความพยายามของเหล่าผู้บุกเบิกที่ต่อสู้กับการเปลี่ยนแปลงสภาพภูมิอากาศ เป็นอีกหนึ่งเหตุผลที่ทำให้เมืองได้รับการเฉลิมฉลอง
* เมืองอิสตันบูล ประเทศตุรกี ประกาศเข้าร่วมกิจกรรมปิดไฟให้โลกพักเป็นครั้งแรก เมื่อมัสยิดสุลต่านอาเหม็ด (มัสยิดสีฟ้า) ปิดไฟเป็นครั้งแรกสุเหร่าโซเฟียและสะพานบอสฟอรัสที่เชื่อมต่อทวีปยุโรปและเอเชียก็เข้าร่วมด้วย
* ผู้คนในสหราชอาณาจักรอังกฤษเองเพลิดเพลินกับกิจกรรมการถ่ายทอดสดโดยมีนักร้องสาวโซฟี มิเชลล์ เอลลิส-เบ็กซ์เตอร์ กับฉากหลังของไฟที่ดับลงในสถานที่สำคัญเช่น หอนาฬิกาบิ๊กเบน สะพานทาวเวอร์บริจน์ ลอนดอนอาย พระราชวังบัคคิงแฮม อาคารรัฐสภาและ วิหารเวสต์มินสเตอร์แอบบีย์
* ในประเทศอาร์เจนตินา ฝูงชนรวมตัวกันเพื่อเฉลิมฉลองกิจกรรมปิดไฟให้โลกพักรวมทั้ง การตัดสินส่งสัญญาณไปถึงวุฒิสภาเพื่อมุ่งเป้าไปที่การเปลี่ยนระบบน้ำร้อนกับระบบไฟฟ้าที่มีอยู่กับระบบไฟฟ้าที่มีประสิทธิภาพในที่อยู่อาศัยกว่า 800,000 แห่ง
* รูปปั้นพระเจ้าผู้ไถ่ในริโอเดอจาเนโร ได้ปิดไฟลง และวิกเตอร์ ซิวิต้า สแควร์ในเมืองเซาเปาโลได้ประกาศเข้าร่วมการปิดไฟอย่างเป็นทางการในบราซิล
* ทั่วประเทศสหรัฐอเมริกา หลายสถานที่สำคัญของโลกที่ได้รับการยอมรับ รวมทั้งไทม์สแควร์ สำนักงานใหญ่สหประชาชาติและตึก เอมไพร์สเตทในนิวยอร์ก เข้ารวมกิจกรรมปิดไฟให้โลกพัก
* สถานที่สุดท้ายที่จะทำเครื่องหมายโลกชั่วโมรวมกิจกรรมปิดไฟให้โลกพัก คือ ตาฮิติและหมู่เกาะคุก โดยมีความสำคัญในฐานะที่เป็นพื้นที่ของสถานที่ในโลกส่วนใหญ่ที่เสี่ยงต่อระดับน้ำทะเลที่เพิ่มสูงขึ้น

กิจกรรมปิดไฟให้โลกพักเป็นมากกว่าเวลาหนึ่งชั่วโมงตามที่กำหนดไว้ การรวมตัวกันเบื้องหลังวัตถุประสงค์ที่มีร่วมกันแสดงให้เห็นว่าเราสามารถสร้างความแตกต่างที่มีความหมาย "ริดลีย์อธิบาย "สำหรับเรา กิจกรรมนี้เป็นชั่วโมงของแรงบันดาลใจ แต่นอกเหนือจากนั้นเมื่อคุณเห็นสิ่งที่เกิดขึ้นในหนึ่งชั่วโมงทั่วทุกมุมโลก คุณจะรู้สึกว่าความพยายามร่วมกันได้กลายมาเป็นพลังร่วมกัน คุณสามารถทำให้เกิดการเปลี่ยนแปลง และคุณสามารถสร้างความแตกต่างที่ยิ่งใหญ่ได้

**หมายเหตุ**

สามารถเข้าไปดูรายละเอียดเพิ่มเติมและดาวโหลดข้อมูลได้ตามเว็บไซต์ต่อไปนี้

B-roll footage และวิดีโอกิจกรรม Earth Hour 2014 [www.ehour.me/eh2014vids](http://www.ehour.me/eh2014vids%22%20%5Ct%20%22_blank)

B-roll footage เพิ่มเติมใน format ต่างๆ www.earthhourspiderman.com

วิดิโอกิจกรรม Earth Hour ร่วมกับ Spider-man [www.earthhour.org/spiderman](http://www.earthhour.org/spiderman%22%20%5Ct%20%22_blank)

ภาพกิจกรรม Earth Hour สำหรับสื่อมวลชน [www.earthhour.org/media-centre](http://www.earthhour.org/media-centre%22%20%5Ct%20%22_blank)

**รายละเอียดเพิ่มเติม หรือนัดหมายเพื่อขอสัมภาษณ์ กรุณาติดต่อ**

สมัชชา ทัณฑิกามาศ, เจ้าหน้าที่ฝ่ายสื่อสารออนไลน์, WWF-ประเทศไทย

อีเมล์ stantikamas@wwfgreatermekong.org

**เกี่ยวกับ กิจกรรมปิดไฟให้โลก**

กิจกรรมปิดไฟให้โลกพัก เป็นการเคลื่อนไหวด้านสิ่งแวดล้อมทั่วโลกของ WWF ที่มีสำนักงานใหญ่อยู่ที่ประเทศสิงคโปร์ ซึ่งกิจกรรมนี้เป็นหนึ่งในแคมเปญแรกๆด้านสิ่งแวดล้อมที่เปิดกว้างให้ประชาชนเข้าร่วม จากกิจกรรมเชิงสัญลักษณ์ในเมืองหนึ่งได้กลายเป็นความเคลื่อนไหวทั่วโลก กิจกรรมที่อาศัยฝูงชน จากแต่ละบุคคล ภาคธุรกิจ องค์กรต่างๆ และรัฐบาลเพื่อที่จะทำให้เกิดผลลัพท์ที่ดีต่อสิ่งแวดล้อม โดยในปี 2557 นี้ Earth Hour Blue มองเห็นว่าความเคลื่อนไหวได้ก้าวเข้าสู่ช่วงที่น่าตื่นเต้นที่สุด ที่จะเป็นแนวหน้าของการระดมทุนและ crowdsourcing ในการระดมความคิดสร้างสรรค์ การแก้ปัญหา และนวัตกรรมต่างๆ เพื่อโลกใบนี้

**เกี่ยวกับ WWF**

องค์การกองทุนสัตว์ป่าโลกสากล(WWF) คือหนึ่งในองค์กรอนุรักษ์อิสระที่เป็นที่ยอมรับและใหญ่ที่สุดในโลก โดยมีผู้สนับสนุนมากกว่า 5 ล้านคน และมีหน่วยงานอยู่ทั่วโลกมากกว่า 100 ประเทศ ซึ่งภารกิจของ WWF คือการหยุดการทำลายสิ่งแวดล้อมทางธรรมชาติของโลกและสร้างอนาคตที่มนุษย์สามารถอยู่ร่วมกับธรรมชาติได้อย่างกลมกลืน โดยการอนุรักษ์ความหลากหลายทางชีวภาพและสร้างความมั่นใจว่าการใช้ทรัพยากรหมุนเวียนธรรมชาตินั้นมีความยั่งยืน รวมถึงส่งเสริมการลดมลภาวะและการบริโภคที่สิ้นเปลือง

-###-